Here is a page extracted from Wikipedia that may contain CSS, HTML, and a lot of unformatted text.

Title: Italėjės vieleva
Content: Italėjės vieleva (italėškā tonkē vadėnama Il Tricolore) - trėspalvė vieleva, sodarīta ėš trėjū vėinuoda dėdoma spalvū: žaliuos, baltuos ė rauduonuos. Spalvas vielevuo ėšgoldītas vertėkalē.

Spalvū reikšmės 

Pėrma karta paviedaus dėzaina vieleva bova nauduojama 1796 m. Kispadanės Respoblėkuo pu Napoleuona armėjes žīgiū par Italėjė. Tou meto bova ikorta daugīb' smolkiū respoblėku remontėis Jakobinū valdima muodelio ė mažne vėsas sava vielevuoms nauduojė Prancūzėjės trėspalvės dėzaina derėnont skėrtėngus spalvū varėjantus. Kispadanės respoblėka pasėrinka rauduona ė balta spalvas (Milana vielevas spalvas) ė žalė, katra bova Luombardėjės legėjuona spalva.

Tonkiausē vielevas spalvū reikšmes aiškėnamas tēp: žalė sėmbuolėzoun līgomas ė kalnus, balta sėmbuolėzoun snėigoutas Alpės, vuo rauduona znuočėj krauja pralėita Italėjės liousoma vainas čieso. Egzėstoun da vėina labiau religėnė interpretacėjė, katra saka, ka žalė sėmbuolėzoun vėlti, balta - viera ė rauduona - duosnoma.

Paviedoms i kėtas vielevas 

Diel sava kėlėma ėš Prancūzėjės vielevas, italu trėspalvė īr paviedė i daugoma vielevu, katruos tor tas patės kėlėma šaknis. Pažīmietėns vielevas paviedoms i Airėjės vieleva, katra īr žalė, balta ė muorkėnė ė i Dramblė Kaula Kronta vieleva, katruos spalvas ėšgoldītas atkalē: muorkėnė, balta ė žalė.

Italėjės vieleva īr idėntėška Meksėkas vielevas pagrindou.

Italėjės koltūra
Vielevas